নীলুফার খাতুন

নীলুফার খাতুন (, অর্থ: জললিলি), যিনি লুলুফার খাতুন বা উলুফার খাতুন নামেও পরিচিত, মৃত্যুবরণ করেন । তিনি ছিলেন উসমানীয় সুলতান প্রথম ওরহানের এক উপপত্নী এবং তার পুত্র প্রথম মুরাদের জননী। তিনি ছিলেন প্রথম খ্রিস্টান বংশোদ্ভূত নারী, যিনি একজন উসমানীয় সুলতানের মা হন।

 জীবনী 
নীলুফার খাতুন ছিলেন গ্রীক বংশোদ্ভূত একজন দাসী, যিনি ১৩২৫ সালে ওরহানের হেরেমে প্রবেশ করেন। সেখানেই তিনি ইসলাম গ্রহণ করেন। পরের বছর, তার গর্ভে প্রথম মুরাদের জন্ম হয়।

১৩৩১ সালের পর, তাকে তার পুত্রের সঙ্গে ইজনিকে পাঠানো হয়।

১৩৬২ সালের মার্চ মাসে ওরহানের মৃত্যু হলে, নীলুফারের পুত্র প্রথম মুরাদ সুলতান হিসেবে তার স্থলাভিষিক্ত হন। ফলে, নীলুফার প্রথম খ্রিস্টান বংশোদ্ভূত দাসী হিসেবে একজন উসমানীয় সুলতানের মা হন এবং সাম্রাজ্যের ওয়ালিদা খাতুন হিসেবে অধিষ্ঠিত হন।

তার জীবদ্দশায়, নীলুফার দাতব্য হিসেবে ইমারত, হাম্মাম, ক্যারাভানসরাই ছাড়াও আঠারোটি ভবন নির্মাণের নির্দেশ দেন।

নীলুফারের মৃত্যুর সঠিক তারিখ নিশ্চিতভাবে জানা যায় না। ধারণা করা হয়, তিনি ১৩৬৩ থেকে ১৩৮৩ সালের মধ্যে কোনো এক সময় মৃত্যুবরণ করেন। তিনি বুরসা শহরে মৃত্যুবরণ করেন এবং ওরহানের সমাধিসৌধে তাকে দাফন করা হয়।

১৩৮৮ খ্রিষ্টাব্দে, প্রথম মুরাদ তার মায়ের স্মরণে ইজনিকে নীলুফার খাতুন ইমারত নির্মাণ করেন এবং সেখানে ওয়াকফের ব্যবস্থা করেন। মূলত, এই দরবেশ মঠটি ১৯৫০ সালে পুনর্নির্মাণ করা হয় এবং ১৯৬০ সালে ইজনিক জাদুঘর হিসেবে জনসাধারণের জন্য উন্মুক্ত করে দেওয়া হয়।

 সন্তানসন্ততি 
প্রথম ওরহানের ঔরসে নীলুফার খাতুনের একজন পুত্র সন্তান ছিলো।

 প্রথম মুরাদ (১৩২৬–১৩৮৯)। তিনি প্রথম ওরহানের পর উসমানীয় সাম্রাজ্যের সিংহাসনে অধিষ্ঠিত হন।

 ঐতিহাসিক বিতর্ক 
নীলুফার সম্পর্কে ঐতিহাসিক ব্যাখ্যাগুলো বেশ জটিল ও বিভ্রান্তিকর। একজন সুলতানের মা দাসী হওয়ায় ঐতিহাসিকরা তাকে কিছুটা মহৎ হিসেবে উপস্থাপন করতে চেয়েছিলেন। নীলুফার খাতুনের সাথে কিছু কাহিনী যোগ করা হয়েছিল, যা ওরহানের অন্য স্ত্রীদের সাথে মিলে যায়।

এর একটি উদাহরণ হলো—অনেক সূত্রে নীলুফারকে হোলোফিরা নামের একজন বাইজেন্টাইন সম্ভ্রান্ত নারী হিসেবে বর্ণনা করা হয়েছে, যিনি বিলেজিকের টেকফুরের কন্যা ছিলেন, যা ওরহানের আরেক স্ত্রী আসপোর্চার সাথে মিলে যায়। প্রকৃতপক্ষে, বিলেজিক টেকফুরের কন্যার অপহরণ ঘটেছিল ১২৯৯ সালে, নীলুফারের হেরেমে প্রবেশের বিশ বছরেরও বেশি আগে।

আবার, ইবনে বতুতার সাথে ১৩৩১ খ্রিষ্টাব্দে নীলুফারের বুরসায় দেখা হওয়ার কথা বলা হয়েছে, যেটিও মূলত আসপোর্চা খাতুনই ছিলেন।

আরেকটি উদাহরণ হলো, অনেকে নীলুফারকে সুলেমান পাশার (১৩০৬-১৩৫৭) মা হিসেবে বর্ণনা করেছেন, যিনি ছিলেন ওরহানের পুত্রদের মধ্যে জ্যেষ্ঠ ও ১৩৫৭ সালে তার মৃত্যুর আগ পর্যন্ত উসমানীয় সিংহাসনের দাবিদার। কিন্তু বাস্তবে, সুলেমান ছিলেন এফেন্দিজ খাতুনের পুত্র এবং তিনি নীলুফারের হেরেমে প্রবেশেরও প্রায় বিশ বছর আগে, ১৩০৬ খ্রিষ্টাব্দে জন্মগ্রহণ করেছিলেন।

 আরও দেখুন 
 উসমানীয় সাম্রাজ্য
 উসমানীয় রাজবংশের পরিবার বৃক্ষ
 উসমানীয় রাজবংশ
 উসমানীয় সাম্রাজ্যের সুলতানদের তালিকা
 উসমানীয় সাম্রাজ্যের সেনাবাহিনী

 তথ্যসূত্র 

 বহিঃসংযোগ 
 Yavuz Bahadıroğlu, Resimli Osmanlı Tarihi, Nesil Yayınları (অটোমান হিস্ট্রি উইথ ইলাস্ট্রেশনস, নেসিল পাবলিকেশন্স), 15 তম এড। , ২০০৯, (হার্ডকভার)।

বিষয়শ্রেণী:১৪শ শতাব্দীর উসমানীয় সুলতানের সহধর্মিণী
বিষয়শ্রেণী:১৪শ শতাব্দীর উসমানীয় সাম্রাজ্যের নারী
বিষয়শ্রেণী:প্রাচ্য অর্থোডক্স থেকে সুন্নি ইসলামে ধর্মান্তরিত
বিষয়শ্রেণী:প্রাক্তন গ্রিক অর্থোডক্স খ্রিস্টান
বিষয়শ্রেণী:গ্রিক বংশোদ্ভূত উসমানীয় সাম্রাজ্যের ব্যক্তি
বিষয়শ্রেণী:উসমানীয় সুলতানদের উপপত্নী
বিষয়শ্রেণী:১৪শ শতাব্দীর ক্রীতদাস
বিষয়শ্রেণী:ওয়ালিদায়ে খাতুন
বিষয়শ্রেণী:উসমানীয় সাম্রাজ্যের ক্রীতদাস
বিষয়শ্রেণী:১৪শ শতাব্দীর উসমানীয় সাম্রাজ্যের ক্রীতদাস